Φλορίν Σαλάμ

Ο Φλορίν Στοϊάν (ρουμανικά: Florin Stoian), γεννημένος στις 1 Οκτωβρίου 1979 στη Γκρίβιτσα της Ρουμανίας, γνωστός υπό τα καλλιτεχνικά ψευδώνυμα Φλορίν Σαλάμ (ρουμανικά: Florin Salam) και Φλορίν Φερμεκατόρου (ρουμανικά: Florin Fermecătoru), είναι Ρουμάνος, ρομά καταγωγής, τραγουδιστής ρουμανικού μανέλε.

 Ο Στοϊάν ξεκίνησε την ενασχόληση με το τραγούδι από παιδική ηλικία, ενώ ήρθε για πρώτη φορά σε επαφή με τη μουσική σε ηλικία τεσσάρων ετών. Ο πατέρας και ο θείος του ήταν λαουτάρηδες εγνωσμένης αξίας. Αναδείχθηκε με τη βοήθεια του διευθυντή ορχήστρας Νταν Μπούρσουκ το 2002, μέσω του τραγουδιού «Ce gagică șmecherită». Διαδραμάτισε σημαντικό ρόλο στην επιτυχία του μουσικού κομματιού «Of, viața mea» (2000), σε συνεργασία με τους Αντριάν Μινούνε και Κόστι Ιονίτσα. Στα τέλη του 2002, ο Φλορίν Στοϊάν τροποποίησε το καλλιτεχνικό ψευδώνυμό του από «Φερμεκατόρου» σε «Σαλάμ» (το οποίο στα αραβικά σημαίνει «ειρήνη», αποδιδόμενο ως σαλόμ στα εβραϊκά). Το 2008, στο πλαίσιο συναυλίας η οποία έλαβε χώρα στο Βουκουρέστι, ο ίδιος ερμήνευσε τραγούδι, συνοδεία της τραγουδίστριας Πάουλα Σέλινγκ και της Συμφωνικής Ορχήστρας Βουκουρεστίου. Επρόκειτο για συμβολικής σημασίας στιγμή, η οποία και χαρακτηρίστηκε από τον παρουσιαστή της εκδήλωσης ως μία συμφιλίωση μεταξύ του μανέλε και της ποπ μουσικής. Παράλληλα, οι στίχοι του συγκεκριμένου τραγουδιού αναφέρονταν στο ζήτημα της μισαλλοδοξίας στην κοινωνία. Το 2011, κατά τη διάρκεια του Οκτωβρίου, ο Φλορίν Σαλάμ συνεργάστηκε με τον μουσικό Γκόραν Μπρέγκοβιτς, σε συνεργασία με τον οποίο και κυκλοφόρησε το τραγούδι Hopa Cupa, το οποίο και συμπεριλήφθηκε εντός του δίσκου υπό τον τίτλο «Champagne for the Gypsies» του Βόσνιου τραγουδιστή. Ο Φλορίν Σαλάμ διατελεί χρέη αντιπροέδρου της Ένωσης Ρομά Καλλιτεχνών, Μουσικών και Λαουτάρηδων Ρουμανίας (ρουμανικά: Asociația Artiștilor, Muzicanților și Lăutarilor Romi din România). Τον Δεκέμβριο του 2005, ο Στοϊάν αναδείχθηκε ως ο κορυφαίος τραγουδιστής μανέλε του 2005. Σύμφωνα με την εφημερίδα Libertatea, μεταξύ των λατρών της μουσικής του περιλαμβάνονται ο πολιτικός Μανταλίν Βόικου και ο ποδοσφαιριστής Μάριους Νικουλάε. Οι γονείς του ονομάζονται Μαρίν και Ιοάνα. Ο Φλορίν Στοϊάν παντρεύτηκε την σύζυγό του, Στεφανία, τον Σεπτέμβριο του 2007, με την οποία και έζησε για αριθμό ετών, καθώς οι μοίρες τους ήταν συνδεδεμένες μεταξύ τους, βάσει του τσιγγάνικου νόμου. Πνευματικοί γονείς του ζευγαριού ήταν οι Αντριάν Μινούνε και Κάτι. Η γαμήλια θρησκευτική τελετή, καθώς και οι σχετικές εορταστικές εκδηλώσεις, έλαβαν χώρα στο θέρετρο της Αττάλειας, στην Τουρκία. Από τον μεταξύ τους γάμο, οι Φλορίν και Στεφανία Στοϊάν απέκτησαν δύο παιδιά. Στις 12 Απριλίου 2009, η σύζυγος του Στοϊάν απεβίωσε σε ηλικία 27 ετών, ως αποτέλεσμα κίρρωσης του ήπατος. Orice om greșește Iarna manelelor alaturi de Florin Salam Adrian minune si jean de la craiova Ești cea mai dulce comoară Ți-am dat iubire Tam-tam Amintirea ta Măicuța e bolnăvioară Trup și suflet Fac diferența Impactul vedetelor Florin, Adriana și Adi Iar am pus-o Doar cu tine, σε συνεργασία με τον Κόστι Ιονίτσα Florin Salam și invitații săi Florin Salam și invitații săi, vol. 2 Șapte trandafiri Florin Salam & Prințesa De Aur Florin Salam și invitații săi vol 3 Salam raggaeton Pune pune pune Două inimi toamna manelelor alaturi de Florin Salam nicolae guta si Adrian minune